## Trolibusz

A következő feladatban egy weboldalt kell készítenie a trolibuszok rövid bemutatására a feladatleírás és a minta szerint.

Az a forrásként kiadott weboldalon kell módosításokat végeznie a leírás és a minta alapján! Nyissa meg a troli.html állományt és szerkessze annak tartalmát az alábbiak szerint:

1. A weboldal karakterkódolása utf-8, nyelve magyar, a böngésző címsorában megjelenő cím „*Trolibuszok*” legyen!
2. A weboldal fejrészében helyezzen el hivatkozást a troli.css stíluslapra, valamint a troli.js állományra a meglévő azonos típusú hivatkozások után!
3. A weboldal navigációs sávjában az utolsó pont („*Felsővezetés*”) után helyezzen el egy új hivatkozást a „*Budapesti viszonylatok*” blokkhoz is a többi hivatkozáshoz hasonlóan!
4. A weboldalon keresse meg a *KRESZ* kifejezést, majd alakítsa a kifejezést hivatkozássá! Kattintásra a hivatkozott weboldal új ablakban/böngészőfülön nyíljon meg. A céloldal URL címe http://net.jogtar.hu/kresz legyen!
5. Helyezze el a „*Felépítés*” alcím után a minta szerinti helyen a jarmu.png állományt! Ha a kép fölé visszük az egér mutatóját, vagy ha a kép nem tölthető be, akkor a böngésző a "Trolibusz felépítése" szöveget jelenítse meg! A beillesztett képet formázza a Bootstrap img-thumbnail osztálykijelölőjének használatával.
6. A weboldalon készítsen egy újabb tartalmi blokkot az alábbi leírás és a minta alapján:
   1. Az új tartalmi blokk a Bootstrap rács második sorában, a „*Felépítés*” blokkja után helyezkedjen el! A sor blokkjainak (oszlopainak) szélességét 8:4 arányban ossza el! Az új blokkot formázza a magyarazat azonosítókijelölővel!
   2. A blokkba helyezze át a „*Felépítés*” blokkból a felsorolást! Alakítsa át a felsorolást számozott felsorolássá!
7. A „*Budapesti viszonylatok*” Bootstrap rácsban található űrlapon végezze el a következő módosításokat:
   1. Az űrlap HTML elemet formázza a jaratviszonylatok azonosítókijelölővel!
   2. A lenyíló választólista elemhez rendelje a jaratSzam azonosítót!
   3. A lenyíló választólistához rendelt függvényhívás eseményét kattintásról módosítsa a kiválasztott elem megváltozására!
8. Nyissa meg a troli.css állományt, módosítsa a következők szerint:
   1. A 2-es szintűcímsorok szövegei legyenek nagybetűvel írva!
   2. A def azonosítóval ellátott elem szövege vízszintes igazítását módosítsa sorkizártra!
   3. A felGomb azonosítóval ellátott elem háttérszíne #555 legyen, amíg az egér mutatója az elem fölött van!

*A feladat a következő oldalon folytatódik*

***Minta:*** *(A megoldás szövegének tagolása felbontástól függően eltérhet a képen láthatótól!)*

