### Kettlebell

A Kettlebell (vagy gömbsúlyzó, „girja”) egy hagyományos orosz súlyzó, tulajdonképpen egy vasgolyó fogantyúval. A feladat során egy otthoni edzésterveket készítő és sportszerkölcsönző cég webalkalmazásának fejlesztésében kell részfeladatokat elvégeznie.

A webalkalmazás főbb elemei már rendelkezésére állnak a vizsgakönyvtár

3\_feladat\kettlebell mappájában. Csak a feladatokban felsorolt állományokat módosítsa!

A weboldal már tartalmaz hivatkozást a bootstrap.min.css fájlra, ami a Bootstrap 4 keretrendszer stíluslapja, illetve a premade.min.css fájlra, ami a korábbi fejlesztőcsapat által létrehozott, az oldal néhány alapszintű formázását megvalósító stílusállomány. Szintén rendelkezésre állnak a Bootstrap 4 rendszer teljes körű működéséhez szükséges JavaScript fájlok is (jquery-3.3.1.min.js, bootstrap.bundle.min.js).

## Weboldalak kódolása

Az alábbi utasításoknak megfelelően végezze el a nyitólap fejlesztését. Ügyeljen arra, hogy az oldal a módosítások után is megtartsa a reszponzív viselkedését!

A feladat megoldása során a következő állományokat kell módosítania:

* 3\_feladat\kettlebell\web\index.html
* 3\_feladat\kettlebell\web\kettlebell.css

A formázási beállításokat a kettlebell.css stílusállományban végezze el!

1. Azért, hogy segítse az internetes keresések során a weboldal helyezését javítani a találati listában, hozzon létre a HTML kódban a megfelelő helyre egy-egy meta elemet az oldal leírására és a kulcsszavak megadására, az alábbi name és content attribútumokkal!

|  |  |
| --- | --- |
| **name** | **content** |
| description | Kettlebell edzés otthon |
| keywords | kettlebell, gym, edzés |

1. Helyezzen el hivatkozást a kettlebell.css stíluslapra úgy, hogy az felülírja a bootstrap.min.css és a premade.css beállításait!
2. Állítsa be a dokumentumban használt betűtípust és betűméretet az alábbiak szerint:
   * Az alapértelmezett betűtípus az egész dokumentumban Arial legyen, tartalék betűtípusnak pedig a sans-serif betűtípust adja meg.
   * A h1, h2, h3, h4, h5 és h6 elemek betűvastagsága 800 legyen.
3. Állítsa be, hogy a bg-black osztály háttérszíne fekete legyen!
4. A kedvcsinalo azonosítójú szekcióban három kommentet talál az alábbi formátumban: <!-- kép helye: „...”-->. Ezek helyére illesszen be képeket az alábbi utasítások szerint:
   * Helyezze el a kommentekben feltüntetett képeket az assets/kepek mappából a kommentek helyére!
   * Formázza a képeket az img-fluid és rounded-circle osztálykijelölőkkel!
5. Állapítsa meg böngészőjének fejlesztői eszköze segítségével a felső navigációs sáv

(nav elem) .navbar-custom osztálykijelölő segítségével beállított felső belsőmargójának értékét! Hozzon létre egy olyan CSS szabályt, ami felülírja ezt az értéket, az új érték a réginél 30px-lel kisebb legyen!

1. A „Mennyibe kerül belevágni?” alcímet szeretnénk középre igazítani a sorban. Ezt érje el az alcímet tartalmazó sorra alkalmazott Bootstrap beépített osztállyal!
2. Az „Áraink” szekcióban adjon hozzá egy új kártyát a meglévő kettőhöz azok mintájára. Az új kártya a korábbi kártyák után jelenjen meg közvetlenül! A kártyán szereplő információkat a **forrás** mappában a tankönyv.txt állományban találja meg.
3. A „Mennyibe kerül belevágni?” szekcióban érje el beépített Bootstrap osztályok és reszponzív rács segítségével, hogy a kártyák közepes és annál nagyobb képernyőn egymás mellett, három oszlopban jelenjenek meg!
4. Alakítsa ki a weboldal navigációs részét az alábbiak szerint:

A „Navigáció” szekcióban hozza létre az alábbi menüelemeket:

* + - Mi is ez?
    - Vásárlás
    - Gyakorlatot kérek!
    - Ehhez a „*Menüelemek*” szöveget cserélje ki egy háromelemű számozatlan listára, a lista külső HTML-eleme (<ul>) navbar-nav és ml-auto, a listaelemek pedig nav-item osztálykijelölővel legyenek formázva!
    - Az egyes listaelemek szövegeire hozzon létre nav-link osztályba sorolt hivatkozásokat, melyek sorrendben az ismerteto, vasarlas, és a generator horgonyra mutatnak!

***Minta:*** *(A megoldás szövegének tagolása felbontástól függően eltérhet a képen láthatótól!)*

